b'\n_START_ARTICLE_\nBrabham BT44\n_START_PARAGRAPH_\nBrabham BT44 je Brabhamov dirkalnik Formule 1, ki je bil v uporabi med sezonama 1974 in 1976, ko so z njim dirkali tudi Carlos Reutemann, Carlos Pace in John Watson. Zasnoval ga je Gordon Murray kot izbolj\xc5\xa1ano verzijo dirkalnika Brabham BT42, BT44 ima enostavno zasnovo s standardnim motorjem Cosworth DFV, menjalnikom Hewland in \xc4\x8distimi linijami._NEWLINE_Sezona 1974 je bila za Brabham uspe\xc5\xa1na, Carlos Reutemann je dosegel tri zmage in eno uvrstitev na stopni\xc4\x8dke, Carlos Pace, ki se je mo\xc5\xa1tvu pridru\xc5\xbeil \xc5\xa1ele v zadnji tretjini sezone, pa je dosegel eno uvrstitev na stopni\xc4\x8dke. Skupno je to mo\xc5\xa1tvu prineslo peto mesto v konstruktorskem prvenstvu s 35-imi to\xc4\x8dkami._NEWLINE_Z izbolj\xc5\xa1anim dirkalnikom BT44 za sezono 1976 je Pace dosegel svojo prvo in edino zmago kariere na doma\xc4\x8di in drugi dirke sezone za Veliko nagrado Brazilije, medtem ko je Reutemann svojo edino zmago sezone dosegel na dirki za Veliko nagrado Nem\xc4\x8dije, ob tem pa \xc5\xa1e pet uvrstitev na stopni\xc4\x8dke, kar mu je prineslo tretje mesto v dirka\xc5\xa1kem prvenstvu, Brabhamu pa drugo mesto v kontruktorskem prvenstvu s 54-imi to\xc4\x8dkami._NEWLINE_Za sezono 1976 je dirkalnik zamenjal nov model Brabham BT45, ki ga je poganjal motor Alfa Romeo, dirkalniki BT44 pa so bili prodani mo\xc5\xa1tvu RAM Racing, ki je z njimi nastopal v sezoni 1976 z ve\xc4\x8d dirka\xc4\x8di, ki so bili Loris Kessel, Emilio de Villota, Patrick Neve, Jac Nelleman, Damien Magee, Lella Lombardi in Bob Evans, toda brez vidnej\xc5\xa1ega rezultata.'